بەیان سامی عەبدولڕەحمان
بەیان سامی عەبدولڕەحمان (لەدایکبووی ١٩٦٥ لە بەغداد، عێراق) ژنە سیاسەتوان و دیپلۆماتکارێکی کوردە. ئەو لە ئێستادا نوێنەری حکوومەتی ھەرێمی کوردستانە لە ویلایەتە یەکگرتووەکانی ئەمریکا، بەرلەوەش لە ھەمان پۆستدا بووە لە بەریتانیا.

بەیان کچی سامی عەبدولڕەحمان، کەسایەتی سیاسیی کورد بوو. لە ناوەڕاستی حەفتاکان بنەماڵەکەیان عێراق بەرەو ئێران جێدەھێڵن، لەوێ ماوەیەکی کەم دەمێننەوە و پاشان بەرەو بەریتانیا کۆچیان کردووە، بەیان بەشی مێژووی لە زانکۆی لەندەن تەواو کردووە. لە ساڵی ٢٠١٠، بەیان بە ئەندامی ئەنجومەنی سەرکردایەتی پارتی دیموکراتی کوردستان ھەڵبژێردرا. بەیان ماوەیەک ڕۆژنامەنووس بووە لە دەزگای فاینەشیال تایمز.

سەرچاوەکان 

زیندووان
ژنانی سیاسیی کورد
ژنانی کورد
کورد
لەدایکبووانی ١٩٦٥